לדקי באליפות העולם בשחייה 2013
**קת'לין ג'נבייב "קייטי" לדקי** (באנגלית: **Kathleen Genevieve "Katie" Ledecky**; נולדה ב-17 במרץ 1997) היא שחיינית אמריקאית ממוצא יהודי, 3 פעמים ברציפות האלופה האולימפית במשחה ל-800 מטר חופשי (לונדון 2012, ריו דה ז'ניירו 2016 וטוקיו 2020), בעלת 10 מדליות אולימפיות מהן 7 זהב ו-3 כסף, 3 פעמים ברציפות אלופת העולם (ברצלונה 2013, קאזאן 2015 ובודפשט 2017) ושיאנית העולם הנוכחית במשחה ל-800 מטר חופשי ובמשחה ל-1500 מטר חופשי. שיאנית עולם בעבר (2014–2022) במשחה ל-400 מטר חופשי.

לדקי היא אלופת העולם המעוטרת ביותר בהיסטוריה מבין השחייניות, בעלת 26 מדליות, מהן 21 זהב, ומתוכן 16 אישיות (4 בברצלונה 2013, 5 בקאזאן 2015, 5 בבודפשט 2017, 3 בקוואנגג'ו 2019, 4 בבודפשט 2022 ו-2 בפוקואוקה 2023). היא השחיינית המצטיינת מבין הנשים באולימפיאדת ריו דה ז'ניירו 2016, לאחר שזכתה ב-5 מדליות, מהן 4 מדליות זהב ומדליית כסף אחת, תוך קביעת שני שיאי עולם חדשים. כמו כן, היא בעלת התוצאות הטובות בעולם לנשים גם במשחים ל-400 יארד מעורב אישי, 500 יארד חופשי, 1000 יארד חופשי ו-1650 יארד חופשי.

קורות חיים
----------

לדקי נולדה בוושינגטון די. סי. וגדלה בבת'סדה, מרילנד למשפחה נוצרית-קתולית, בתם של מרי ג'ן (הגן), ממוצא אירי ודייוויד לדקי, יהודי ממוצא צ'כי. היא החלה להתאמן בגיל 6. היא מתאמנת במועדון השחייה קרל בורק, בהדרכתו של יורי סוגוויאמה. היא לומדת ושוחה באוניברסיטת סטנפורד בהדרכתם של גרג מיהן וברוס גמל. לאחר המשחקם האולימפיים עברה להתאמן בפלורידה בהדרכתו של האלוף האולימפי אנתוני נסטי.

### 2012

במבחנים האמריקאים לאולימפיאדת לונדון (2012) שנערכו באומהה, נברסקה סיימה לדקי במקום ראשון במשחה ל-800 מטר חופשי בשיא אישי חדש של 8:19.78 דקות, לפני קייט זיגלר (8:21.87 דקות). נוסף לכך, היא סיימה במקום שלישי במשחה ל-400 מטר בשיא ארצות הברית חדש לנערות גיל 15 ו-16 בתוצאה של 4:05.00 דקות, שיפור לשיאה בן ה-24 שנים של ג'נט אוונס (4:05.45 דקות) ובמקום תשיעי במשחה ל-200 מטר חופשי בשיא אישי חדש נוסף של 1:58.66 דקות.

#### אלופה אולימפית

באולימפיאדת לונדון עצמה זכתה לדקי במדליית זהב במשחה ל-800 מטר חופשי בשיא אמריקאי חדש של 8:14.63 דקות, לפני מיריה בלמונטה מספרד שזכתה במדליית כסף שנייה בשיא ספרד חדש (8:18.76 דקות) ולפני שיאנית העולם והאלופה האולימפית היוצאת רבקה אדלינגטון מבריטניה (8:20.32 דקות). במהלך המשחה היא קבעה במשחה ל-400 מטר חופשי שיא אישי חדש של 4:04.34 דקות, תוצאה שהייתה מדרגת אותה במקום החמישי בתחרות ל-400 מטר חופשי. היא שיפרה את שיאה של ג'נט אוונס בן ה-23 שנים, שעמד על 8:16.22 דקות. התוצאה שקבעה היא השנייה בטיבה בכל הזמנים, אחרי שיא העולם של אדלינגטון, 8:14.10 דקות. היא הייתה הספורטאית הצעירה ביותר במשלחת האמריקאית למשחקים האולימפיים.

### 2013

#### אלופת עולם ושיאנית עולם

באליפות העולם בשחייה שנערכה בברצלונה שבספרד ביולי 2013 הייתה לדקי לאחת מכוכבות האליפות, לאחר שזכתה ב-4 מדליות זהב וקבעה שני שיאי עולם חדשים. מדליות זהב, במשחה ל-400 מטר חופשי בשיא אמריקה חדש של 3:59.82 דקות, שיפור לשיא בן השנה של אליסון שמיט (4:01.77 דקות), לפני מלני קוסטה מספרד שקבעה שיא אישי חדש של 4:02.47 דקות ולוריין בויל מניו זילנד (4:03.89 דקות). התוצאה שקבעה היא השנייה בטיבה בכל הזמנים, אחרי שיא העולם של פדריקה פלגריני מאיטליה (3:59.15 דקות); במשחה ל-800 מטר חופשי בשיא עולם חדש של 8:13.86 דקות, שיפור לשיא בן 4 השנים של אדלינגטון (8:14.10 דקות), לפני לוטה פריס מדנמרק (8:16.32 דקות) ולוריין בויל שקבעה שיא אוקיאניה חדש של 8:18.58 דקות; במשחה ל-1500 מטר חופשי, בשיא עולם חדש של 15:36.53 דקות, שיפור לשיא העולם בן 6 שנים של בת ארצה קייט זיגלר (15:42.54 דקות), לפני לוטה פריס שקבעה שיא אירופה חדש של 15:38.88 דקות ולוריין בוייל שקבעה שיא אוקיאניה חדש של 15:44.71 דקות; ובמשחה שליחות 4x200 מטר חופשי ביחד עם שנון ורילנד, קרלי ביספו ומליסה פרנקלין בתוצאה השל 7:45.14 דקות לפני אוסטרליה (7:47.08 דקות) וצרפת (7:48.43 דקות). כשחיינית ראשונה, היא קבעה שיא אישי חדש של 1:56.32 דקות.

### 2014

באליפות ארצות הברית שנערכה באירוויין, קליפורניה באוגוסט 2014, קבעה לדקי במשחה ל-400 מטר חופשי שיא עולם חדש של 3:58.86 דקות, שיפור לשיא בן ה-5 שנים של פדריקה פלגריני מאיטליה (3:59.15 דקות). בכך, הפכה לראשונה מאז ג'נט אוונס שמחזיקה בשיא העולם בוזמנית במשחים ל-400 מטר, ל-800 מטר ול-1,500 מטר חופשי. שבועיים לאחר מכן, אליפות הפאן פסיפיק בשחייה שנערכה בגולד קוסט קווינסלנד, היא זכתה ב-5 מדליות זהב וקבעה שני שיאי עולם חדשים. מדליות זהב, במשחה ל-200 מטר חופשי (1:55.74 דקות - שיא אליפות), במשחה ל-400 מטר חופשי (3:58.37 דקות -שיא עולם), במשחה ל-800 מטר חופשי (8:11.35 דקות - שיא אליפות), במשחה ל-1500 מטר חופשי (15:28.36 - שיא עולם) ובמשחה שליחות 4x200 מטר חופשי (7:46.40 דקות - שיא אליפות).

### 2015

#### הספורטאית המצטיינת באליפות העולם

באליפות העולם שנערכה בקאזאן רוסיה באוגוסט 2015 הייתה לדקי הכוכבת של האליפות, לאחר שזכתה ב-5 מדליות זהב, בכל חמשת המשחים בהם השתתפה, יותר מכל ספורטאי אחר באליפות וקבעה שלושה שיאי עולם אישיים חדשים. המדליות הושגו, במשחה ל-200 מטר חופשי (1:55.16 דקות) לפני פדריקה פלגריני מאיטליה (1:55.32 דקות) ומליסה פרנקלין (1:55.49 דקות), במשחה ל-400 מטר חופשי בשיא אליפות חדש של 3:59.13 דקות, לפני שרון ון רוונדאל מהולנד (4:03.02 דקות) וג'סיקה אשווד מאוסטרליה (4:03.34 דקות), במשחה ל-800 מטר חופשי בשיא עולם חדש של 8:07.39 דקותל, לפני לוריין בויל מניו זילנד (8:17.65 דקות) וג'סמין קרלין מבריטניה (8:18.15 דקות), במשחה ל-1500 מטר חופשי בשיא עולם חדש של 15:25.48 דקות, לפני לוריין בויל (15:40.14 דקות) ובוגלרקה קפש מהונגריה (15:47.09 דקות). כבר בשלב המוקדמות היא שיפרה את שיאה העולמי במשחה זה והעמידה אותו על תוצאה של 15:27.71 דקות ובמשחה שליחות 4x200 מטר חופשי בתוצאה של 7:45.37 דקות, לפני איטליה (7:48.41 דקות) וסין (7:49.10 דקות).

### 2016

בתחרות גרנד פרי שנערכה באוסטין, טקסס ב-18 בינואר 2016 קבעה לדקי במשחה ל-800 מטר חופשי שיא עולם חדש של 8:06.68 דקות, שיא העולם הראשון בשחייה לשנה זו.

#### השחיינית המצטיינת והמעוטרת ביותר באולימפיאדה

באולימפיאדת ריו דה ז'ניירו (2016) זכתה לדקי ב-5 מדליות, 4 זהב ו-1 כסף. מדליות זהב, במשחה ל-200 מטר חופשי בשיא אישי חדש של 1:53.73 דקות, לפני שרה שסטרם משוודיה (1:54.08 דקות) ואמה מקיאן מאוסטרליה (1:54.92 דקות), במשחה ל-400 מטר חופשי בשיא עולם חדש של 3:56.46 דקות, לפני ג'סמין קרלין (4:01.23 דקות) ובת ארצה ליה סמית' (4:01.92 דקות), במשחה ל-800 מטר חופשי בשיא עולם חדש של 8:04.79 דקות, לפני ג'סמין קרלין (8:16.17 דקות) ובוגלרקה קפש (8:16.37 דקות) ובמשחה שליחות 4x200 מטר חופשי בתוצאה של 7:43.03 דקות, לפני אוסטרליה (7:44.87 דקות) וקנדה (7:45.39 דקות). מדליית כסף, במשחה שליחות 4x100 מטר חופשי ביחד עם סימון מנואל, אבי וייצל ודנה וולמר בשיא אמריקה חדש של 3:31.89 דקות, אחרי אוסטרליה שקבעה שיא עולם חדש של 3:30.65 דקות, ולפני קנדה שקבעה שיא חדש של 3:32.89 דקות, כשחיינית רביעית היא קבעה ב"זינוק שליחות" תוצאה של 52.79 שניות (במוקדמות 52.64 שניות).

### 2017

באליפות העולם שנערכה בבודפשט, הונגריה ביולי 2017 זכתה לדקי ב-6 מדליות, 5 זהב ו-1 כסף. על אף שצברה את מירב מדליות הזהב מבין השחייניות באליפות היא סיימה שנייה בקביעת השחיינית המצטיינת של האליפות. היא צברה 18 נקודות, אחרי שרה שסטרם משוודיה 22 נקודות שזכתה בתואר השחיינית המצטיינת של האליפות, ולפני לילי קינג (15 נקודות). מדליות זהב, במשחה ל-400 מטר חופשי בשיא אליפות חדש של 3:58.34 דקות, לפני ליה סמית' (4:01.54 דקות) ולי בינגג'יה מסין (4:03.25 דקות), במשחה ל-800 מטר חופשי בתוצאה של 8:12.68 דקות, לפני לי בינגג'יה (8:15.46 דקות) וליה סמית' (8:17.22 דקות) ובמשחה ל-1500 מטר חופשי בתוצאה של 15:31.82 דקות, לפני מיריה בלמונטה מספרד (15:50.89 דקות) וסימונה קואדרלה מאיטליה (15:53.86 דקות). מדליית כסף, במשחה ל-200 מטר חופשי ביחד עם אמה מקיאן בתוצאה של 1:55.18 דקות, אחרי פדריקה פלגריני (1:54.73 דקות). בשלב חצי הגמר כחצי שעה לאחר שניצחה את המשחה ל-1500 מטר חופשי היא קבעה את התוצאה המהירה באליפות (1:54.69 דקות). שתי מדליות זהב במשחי שליחות, 4x100 מטר חופשי ביחד עם מלורי קומרפורד, קלסי וורל וסימון מנואל בשיא אמריקה חדש של 3:31.72 דקות, לפני אוסטרליה (3:32.01 דקות) והולנד (3:32.64 דקות) ובמשחה שליחות 4x200 מטר חופשי ביחד עם ליה סמית', מלורי קומרפורד ומלני מרגליס בתוצאה של 7:43.39 דקות, לפני סין (7:44.96 דקות) ואוסטרליה (7:48.51 דקות).

### 2018

בתחרות שנערכה בפדרל ווי, וושינגטון ב-23 בפברואר 2018 קבעה לדקי במשחה ל-400 יארד מעורב אישי שיא עולם חדש של 3:56.53 דקות. בתחרות שנערכה באינדיאנפוליס, אינדיאנה ב-16 במאי היא קבעה במשחה ל-1500 מטר שיא עולם חדש של 15:20.48 דקות.

באליפות הפאן פסיפיק בשחייה שנערכה בטוקיו באוגוסט אותה שנה היא זכתה ב-5 מדליות, 3 זהב, 1 כסף ו-1 ארד. מדליות זהב, במשחה ל-400 מטר חופשי בתוצאה של 3:58.50 דקות, לפני אריארן טיטמוס מאוסטרליה שקבעה שיא אוקיאניה חדש של 3:59.66 דקות וליה סמית' (4:04.23 דקות), במשחה ל-800 מטר חופשי בשיא אליפות חדש של 8:09.13 דקות, לפני אריארן טיטמוס שקבעה שיא אוקיאניה חדש נוסף של 8:17.07 דקות וליה סמית' (8:17.21 דקות) ובמשחה ל-1500 מטר חופשי בתוצאה של 15:38.97 דקות לפני קיה מלוורטון מאוסטרליה (16:00.08 דקות) וליה סמית' (16:00.82 דקות). מדליית כסף, במשחה שליחות 4x200 מטר חופשי (7:44.37 דקות) אחרי אוסטרליה (7:44.12 דקות) ולפני קנדה (7:47.28 דקות), כשחיינית רביעית היא קבעה ב"זינוק שליחות" את התוצאה המהירה באליפות (1:53.84 דקות) ומדליית ארד במשחה ל-200 מטר חופשי בתוצאה של 1:55.15 דקות, אחרי טיילור ראק מקנדה שקבעה שיא אליפות חדש של 1:54.44 דקות וריקאקו איקי ומיפן שקבעה שיא אסיה חדש של 1:54.85 דקות.

### 2019

באליפות העולם שנערכה בקוואנגג'ו, קוריאה הדרומית ביולי 2019 זכתה לדקי ב-3 מדליות, 1 זהב ו-2 כסף. מדליית כסף, במשחה ל-400 מטר חופשי בתוצאה של 3:59.97 דקות, אחרי אריארן טיטמוס שקבעה שיא אוקיאניה חדש של 3:58.76 דקות ולפני ליה סמית' (4:01.29 דקות). למחרת בבוקר היא שחתה בשלב המוקדמות את המשחה ל-1500 מטר בתוצאה של 15:48.90 דקות ופרשה מהמשך התחרות, בטענה שהיא חולה. כעבור שלושה ימים היא זכתה במדליית כסף במשחה שליחות 4x200 מטר חופשי ביחד עם סימון מנואל, מלני מרגליס וקייטי מקלפלין בשיא אמריקה חדש של 7:41.87 דקות, אחרי אוסטרליה שקבעה שיא עולם חדש של 7:41.50 דקות, שיפור לשיא בן 10 השנים של סין (7:42.08 דקות) ולפני קנדה (7:44.35 דקות) ומדליית זהב, במשחה ל-800 מטר חופשי בתוצאה של 8:13.58 דקות, לפני סימונה קואדרלה מאיטליה (8:14.99 דקות) ואריארן טיטמוס (8:15.70 דקות).

### 2021

אולימפיאדת טוקיו (2020) זכתה לדקי ב-4 מדליות, 2 זהב ו-2 כסף. מדליות זהב, במשחה ל-800 מטר חופשי בתוצאה של 8:12.57 דקות, לפני אריארן טיטמוס (8:13.83 דקות) וסימונה קואדרלה (8:18.35 דקות) ובמשחה ל-1500 מטר חופשי בתוצאה של 15:37.34 דקות, לפני בת ארצה אריקה סאליבן (15:41.41 דקות) ושרה קלר מגרמניה (15:42.91 דקות). מדליות כסף במשחה ל-400 מטר חופשי בתוצאה של 3:57.36 דקות, אחרי אריארן טיטמוס (3:56.69 דקות) ולפני לי בינגג'יה מסין (4:01.08 דקות) ובמשחה שליחות 4x200 מטר חופשי בתוצאה טובה משיא העולם הקודם (7:40.73 דקות), אחרי סין שקבעה שיא עולם חדש של 7:40.33 דקות ולפני אוסטרליה שאף היא קבעה תוצאה טובה משיא העולם (7:41.29 דקות), כשחיינית רביעית היא שחתה ב"זינוק שליחות" תוצאה של 1:53.76 דקות, המהירה במשחה. נוסף לכך, היא סיימה במקום חמישי במשחה ל-200 מטר חופשי בתוצאה של 1:55.21 דקות. המשחה ל-1500 מטר חופשי נערך כשעה לאחר המשחה ל-200 מטר חופשי.

### 2022

יריבתה הגדולה אריארן טיטמוס שיפרה ב-22 במאי 2022 במשחה ל-400 מטר חופשי את שיא עולם של לדקי ב-6 מאיות השנייה והעמידה אותו על 3:56.40 דקות ובכך הייתה לשחיינית הראשונה ששיפרה שיא עולם של לדקי.

חודש לאחר מכן, באליפות העולם שנערכה בבודפשט ביוני זכתה לדקי ב-4 מדליות זהב, יותר מכל שחיינית אחרת באליפות. מדליות זהב במשחה ל-400 מטר חופשי בשיא אליפות חדש של 3:58.15 דקות, לפני סאמר מקינטוש מקנדה (3:59.39 דקות) וליה סמית' (4:02.08 דקות), אריארן טיטמוס לא הגיעה לאליפות העולם במשחה ל-800 מטר חופשי בתוצאה של 8:08.04 דקות, לפני קיה מלוורטון מאוסטרליה (8:18.77 דקות) וסימונה קואדרלה מאיטליה (8:19.00 דקות), במשחה ל-1500 מטר חופשי בתוצאה של 15:30.15 דקות, לפני בת ארצה קייטי גריימס מארצות הברית (15:44.89 דקות) ולני פליסטר מאוסטרליה (15:48.96 דקות) ובמשחה שליחות 4x200 מטר חופשי שליחות, ביחד עם קלייר ויינסטין, ליה סמית' ובלה סימס בשיא אליפות חדש של 7:41.45 דקות, לפני אוסטרליה (7:43.86 דקות) וקנדה (7:44.76 דקות), כשחיינית שלישית היא קבעה ב"זינוק שליחות" תוצאה של 1:53.67 דקות, המהירה באליפות.

בתחרות גביע העולם בבריכת 25 מטר שנערה בטורונטו, קנדה ב-29 באוקטובר אותה שנה קבעה במשחה ל-1500 מטר שיא עולם חדש של 15:08.24 דקות, שיפור לשיא בן 3 השנים של שרה קלר מגרנמניה (15:18.01 דקות), היה זה שיא העולם הראשון שקבעה בבריכת 25 מטר. שבוע לאחר מכן, בתחרות גביע העולם בבריכת 25 מטר שנערכה באינדיאנפוליס, אינדיאנה ב-6 בנובמבר היא קבעה במשחה ל-800 מטר חופשי שיא עולם חדש של 7:57.42 דקות, שיפור לשיא בן תשע השנים של מיריה בלמונטה מספרד (7:59.34 דקות).

### 2023

#### 6 פעמים ברציפות אלופת עולם במשחה ל-800 מטר חופשי

באליפות העולם שנערכה בפוקואוקה, יפן ביולי זכתה ב-4 מדליות, 2 זהב ו-2 כסף. מדליות זהב, בפעם השישית ברציפות במשחה ל-800 מטר חופשי בתוצאה של 8:08.87 דקות, לפני לי בינגג'יה מסין בשיא אסיה חדש של 8:13.31 דקות (מקום שני בהיסטוריה מבין השחייניות) ואריארן טיטמוס שקבעה שיא אוקיאניה חדש של 8:13.59 דקות (מקום שלישי בהיסטוריה מבין השחייניות) ובפעם החמישית במשחה ל-1500 מטר חופשי בתוצאה השלישית בטיבה בהיסטוריה של 15:26.27 דקות, לפני סימונה קואדרלה מאיטליה (15:43.31 דקות) ולי בינגג'יה (15:45.71 דקות). מדליות כסף, במשחה ל-400 מטר חופשי בתוצאה של 3:58.73 דקות, אחרי אריארן טיטמוס שקבעה שיא עולם חדש של 3:55.38 דקות ולפני אריקה פיירוות'ר מניו זילנד (3:59.59 דקות) ובמשחה שליחות 4x200 מטר חופשי ביחד עם ארין גמל, בלה סימס ואלכס שאקל בתוצאה של 7:41.38 דקות, אחרי אוסטרליה שקבעה שיא עולם חדש של 7:37.50 דקות ולפני סין (7:44.40 דקות), כשחיינית שנייה היא קבעה ב"זינוק שליחות" תוצאה של 1:54.39 דקות.

תארים והישגים
-------------

* בשנים 2013–2016 ו-2018 זכתה לדקי בתואר שחיינית השנה בעולם, יותר מכל שחיינית אחרת בהיסטוריה.
* בשנים 2013–2018, 2021 ו-2022 זכתה לדקי בתואר שחיינית השנה באמריקה, יותר מכל שחיינית אחרת בהיסטוריה.
* לדקי קבעה 16 שיאי עולם חדשים אישיים, 14 בבריכה אולימפית (3 במשחה ל-400 מטר חופשי, 5 במשחה ל-800 מטר חופשי ו-6 במשחה ל-1500 מטר חופשי) ו-2 בבריכת 25 מטר במשחה ל-800 מטר חופשי ובמשחה ל-1500 מטר.

שיאים אישיים
------------

### בריכה אולימפית

* 100 מטר חופשי: 53.75 שניות (2016)
* 200 מטר חופשי: 1:53.73 דקות (2016)
* 400 מטר חופשי: 3:56.46 דקות (2016), שיא עולם בעבר
* 800 מטר חופשי: 8:04.79 דקות (2016), **שיא עולם**
* 1500 מטר חופשי: 15:20.48 דקות (2018), **שיא עולם**
* 400 מטר מעורב אישי: 4:35.77 דקות (2022)

### בריכת 25 מטר

* 200 מטר חופשי: 1:52.10 דקות (2022)
* 400 מטר חופשי: 3:52.88 דקות (2022), שיא ארצות הברית
* 800 מטר חופשי: 7:57.42 דקות (2022), **שיא עולם**
* 1500 מטר חופשי: 15:08.24 דקות (2022), **שיא עולם**
* 400 מטר מעורב אישי: 4:27.18 דקות (2019)

### בריכת 25 יארד

* 100 יארד חופשי: 48.28 שניות (2015)
* 200 יארד חופשי: 1:40.36 דקות (2017)
* 500 יארד חופשי: 4:24.06 דקות (2017)
* 1000 יארד חופשי: 8:59.65 דקות (2015)
* 1650 יארד חופשי: 15:03.31 דקות (2017)
* 400 יארד מעורב אישי: 3:56.53 דקות (2018)

ראו גם
------

| עיינו גם בפורטל: |
| --- |
|  | **פורטל שחייה** |

ויקישיתוף מדיה וקבצים בנושא **קייטי לדקי** בוויקישיתוף
* התפתחות שיא העולם במשחה ל-400 מטר חופשי
* התפתחות שיא העולם במשחה ל-800 מטר חופשי
* התפתחות שיא העולם במשחה ל-1500 מטר חופשי

קישורים חיצוניים
----------------

* 

* אתר האינטרנט הרשמי של קייטי לדקי
* קייטי לדקי, ברשת החברתית פייסבוק

* קייטי לדקי, ברשת החברתית אקס (טוויטר)

* קייטי לדקי, ברשת החברתית אינסטגרם

* קייטי לדקי, באתר הוועד האולימפי הבין-לאומי

* קייטי לדקי, באתר olympedia.org

* קייטי לדקי, באתר Swimrankings

* קייטי לדקי, באתר SwimSwam
* קייטי לדקי, באתר TeamUSA.org
* קייטי לדקי, באתר אנציקלופדיה בריטניקה (באנגלית)

הערות שוליים
------------

1. ↑  Berta Ledecky, (באנגלית)
2. ↑  Gabe Friedman, Gold medalist swimmer inspired by her Jewish history The Times of Israel, August 9, 2016 (באנגלית)
3. ↑  Amy Shipley, U.S. Olympic swimming trials: Katie Ledecky breaks Janet Evans’s 400 freestyle age group record, *The Washington Post*, June 27, 2012
4. ↑  תהליך בחירת השחיין/השחיינית המצטיין באליפות מורכב מהמשחים האישיים בלבד. מדליית זהב - 5 נקודות, מדליית כסף - 3 נקודות, מדליית ארד -2 נקודות, מקום רביעי - 1 נקודה ושיא עולם - 2 נקודות.

| קייטי לדקי |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| זוכות פרס שחיינית השנה בעולם |
| --- |
| 

|  |
| --- |
| 1966: קלאודיה קולב ארצות הבריתארצות הברית • 1967: דבי מאייר ארצות הבריתארצות הברית • 1968: דבי מאייר ארצות הבריתארצות הברית • 1969: דבי מאייר ארצות הבריתארצות הברית • 1970: אליס ג'ונס ארצות הבריתארצות הברית • 1971: שיין גולד אוסטרליהאוסטרליה • 1972: שיין גולד אוסטרליהאוסטרליה • 1973: נשלל עקב שימוש בסמים • 1974: נשלל • 1975: נשלל • 1976: נשלל • 1977: נשלל • 1978: נשלל • טרייסי קולקינס ארצות הבריתארצות הברית • 1979: סינתיה וודהד ארצות הבריתארצות הברית 1980: נשלל • 1981: מרי טי מאהר ארצות הבריתארצות הברית • 1982: נשלל • 1983: נשלל • 1984: נשלל • 1985: מרי טי מאהר ארצות הבריתארצות הברית • 1986: נשלל • 1987: ג'נט אוונס ארצות הבריתארצות הברית • 1988: נשלל • 1989: ג'נט אוונס ארצות הבריתארצות הברית • 1990: ג'נט אוונס ארצות הבריתארצות הברית • 1991: קריסטינה אגרסגי הונגריההונגריה • 1992: קריסטינה אגרסגי הונגריההונגריה • 1993: פרנציסקה ואן אלמסיק גרמניהגרמניה • 1994: סמנתה ריילי אוסטרליהאוסטרליה • 1995: קריסטינה אגרסגי הונגריההונגריה • 1996: פני היינס דרום אפריקהדרום אפריקה • 1997: קלאודיה פול קוסטה ריקהקוסטה ריקה • 1998: ג'ני תומפסון ארצות הבריתארצות הברית • 1999: פני היינס דרום אפריקהדרום אפריקה • 2000: אינגה דה בראן הולנדהולנד • 2001: אינגה דה בראן הולנדהולנד • 2002: נטלי קוגלין ארצות הבריתארצות הברית • 2003: האנה שטוקבאואר גרמניהגרמניה • 2004: יאנה קלוצ'קובה אוקראינהאוקראינה • 2005: לייזל ג'ונס אוסטרליהאוסטרליה • 2008: סטפני רייס אוסטרליהאוסטרליה • 2009: פדריקה פלגריני איטליהאיטליה • 2010: רבקה סוני ארצות הבריתארצות הברית • 2011: רבקה סוני ארצות הבריתארצות הברית • 2012: מליסה פרנקלין ארצות הבריתארצות הברית • 2013: קייטי לדקי ארצות הבריתארצות הברית • 2014: קייטי לדקי ארצות הבריתארצות הברית • 2015: קייטי לדקי ארצות הבריתארצות הברית • 2016: קייטי לדקי ארצות הבריתארצות הברית • 2017: שרה שסטרם שוודיהשוודיה • 2018: קייטי לדקי ארצות הבריתארצות הברית • 2019: רגן סמית' ארצות הבריתארצות הברית • 2020: – • 2021: אמה מקיאן אוסטרליהאוסטרליה • 2022: אריארן טיטמוס אוסטרליהאוסטרליה • 2022: קיילי מקיואן אוסטרליהאוסטרליה |

 |

|  אלופות אולימפיות - משחה ל-200 מטר חופשי (נשים) |
| --- |
| 

|  |
| --- |
| 1968: דבי מאייר ארצות הבריתארצות הברית • 
1972: שיין גולד אוסטרליהאוסטרליה • 
1976: קורנליה אנדר מזרח גרמניהמזרח גרמניה • 
1980: ברברה קראוזה מזרח גרמניהמזרח גרמניה • 
1984: מרי וייט ארצות הבריתארצות הברית • 
1988: הייקה פרידריך מזרח גרמניהמזרח גרמניה • 
1992: ניקול הייזלט ארצות הבריתארצות הברית • 
1996: קלאודיה פול קוסטה ריקהקוסטה ריקה • 
2000: סוזי אוניל אוסטרליהאוסטרליה • 
2004: קמליה פוטק רומניהרומניה • 
2008: פדריקה פלגריני איטליהאיטליה • 
2012: אליסון שמיט ארצות הבריתארצות הברית • 
2016: קייטי לדקי ארצות הבריתארצות הברית • 
2020: אריארן טיטמוס אוסטרליהאוסטרליה |

 |

|  אלופות אולימפיות - משחה ל-400 מטר חופשי (נשים) |
| --- |
| 

|  |
| --- |
| 1920: (300 מטר) אתלדה בלייבטריי ארצות הבריתארצות הברית • 
1924: מרתה נורליוס ארצות הבריתארצות הברית • 
1928: מרתה נורליוס ארצות הבריתארצות הברית • 
1932: הלן מדיסון ארצות הבריתארצות הברית • 
1936: ריי מסטנברוק הולנדהולנד • 
1948: אן קרטיס ארצות הבריתארצות הברית • 
1952: ולריה ג'נגה הונגריההונגריה • 
1956: לוריין קראפ אוסטרליהאוסטרליה • 
1960: כריס וון סלטצה ארצות הבריתארצות הברית • 
1964: וירג'יניה דנקל ארצות הבריתארצות הברית • 
1968: דבי מאייר ארצות הבריתארצות הברית • 
1972: שיין גולד אוסטרליהאוסטרליה • 
1976: פטרה תימר מזרח גרמניהמזרח גרמניה • 
1980: אינס דירס מזרח גרמניהמזרח גרמניה • 
1984: טיפני כהן ארצות הבריתארצות הברית • 
1988: ג'נט אוונס ארצות הבריתארצות הברית • 
1992: דאגמר האסה גרמניהגרמניה • 
1996: מישל סמית' אירלנדאירלנד • 
2000: ברוק בנט ארצות הבריתארצות הברית • 
2000: לור מנודו צרפתצרפת • 
2008: רבקה אדלינגטון בריטניהבריטניה •
2012: קמיל מופה צרפתצרפת • 
2016: קייטי לדקי ארצות הבריתארצות הברית • 
2020: אריארן טיטמוס אוסטרליהאוסטרליה |

 |

|  אלופות אולימפיות - משחה ל-800 מטר חופשי (נשים) |
| --- |
| 

|  |
| --- |
| 1968: דבי מאייר ארצות הבריתארצות הברית • 
1972: קינה רותהמר ארצות הבריתארצות הברית • 
1976: פטרה תימר מזרח גרמניהמזרח גרמניה • 
1980: מישל פורד אוסטרליהאוסטרליה • 
1984: טיפני כהן ארצות הבריתארצות הברית • 
1988: ג'נט אוונס ארצות הבריתארצות הברית • 
1992: ג'נט אוונס ארצות הבריתארצות הברית • 
1996: ברוק בנט ארצות הבריתארצות הברית • 
2000: ברוק בנט ארצות הבריתארצות הברית • 
2004: אי שיבאטה יפןיפן • 
2008: רבקה אדלינגטון בריטניהבריטניה • 
2012: קייטי לדקי ארצות הבריתארצות הברית •
2016: קייטי לדקי ארצות הבריתארצות הברית •
2020: קייטי לדקי ארצות הבריתארצות הברית |

 |

|  אלופות אולימפיות - משחה ל-1500 מטר חופשי (נשים) |
| --- |
| 

|  |
| --- |
| 2020: קייטי לדקי ארצות הבריתארצות הברית |

 |

| אלופות עולם בשחייה – משחה ל-200 מטר חופשי (נשים) |
| --- |
| 

|  |  |
| --- | --- |
| 1973: קינה רותהמר ארצות הבריתארצות הברית • 1975: שירלי בבשוף ארצות הבריתארצות הברית • 1978: סינתיה וודהד ארצות הבריתארצות הברית • 1982: אנמארי ורסטאפן הולנדהולנד • 1986: הייקה פרידריך מזרח גרמניהמזרח גרמניה • 1991: היילי לואיס אוסטרליהאוסטרליה • 1994: פרנציסקה ואן אלמסיק גרמניהגרמניה • 1998: קלאודיה פול קוסטה ריקהקוסטה ריקה • 2001: ג'יאן רוני אוסטרליהאוסטרליה • 2003: הלנה פופצ'אנקה בלארוסבלארוס • 2005: סולן פיגה צרפתצרפת • 2007: לור מנודו צרפתצרפת • 2009: פדריקה פלגריני איטליהאיטליה • 2011: פדריקה פלגריני איטליהאיטליה • 2013: מליסה פרנקלין ארצות הבריתארצות הברית • 2015: קייטי לדקי ארצות הבריתארצות הברית • 2017: פדריקה פלגריני איטליהאיטליה • 2019: פדריקה פלגריני איטליהאיטליה • 2022: יאנג ג'ונשואן הרפובליקה העממית של סיןהרפובליקה העממית של סין • 2023: מולי אוקלהן אוסטרליהאוסטרליה • 2024: שיבון הוהי הונג קונגהונג קונג |  |

 |

| אלופות עולם בשחייה – משחה ל-400 מטר חופשי (נשים) |
| --- |
| 

|  |  |
| --- | --- |
| 1973: הת'ר גרינווד ארצות הבריתארצות הברית • 1975: שירלי בבשוף ארצות הבריתארצות הברית • 1978: טרייסי ויקהאם אוסטרליהאוסטרליה • 1982: כרמלה שמידט מזרח גרמניהמזרח גרמניה • 1986: הייקה פרידריך מזרח גרמניהמזרח גרמניה • 1991: ג'נט אוונס ארצות הבריתארצות הברית • 1994: היהואה יאנג הרפובליקה העממית של סיןהרפובליקה העממית של סין • 1998: יאן צ'ן הרפובליקה העממית של סיןהרפובליקה העממית של סין • 2001: יאנה קלוצ'קובה אוקראינהאוקראינה • 2003: האנה שטוקבאואר גרמניהגרמניה • 2005: לור מנודו צרפתצרפת • 2007: לור מנודו צרפתצרפת • 2009: פדריקה פלגריני איטליהאיטליה • 2011: פדריקה פלגריני איטליהאיטליה • 2013: קייטי לדקי ארצות הבריתארצות הברית • 2015: קייטי לדקי ארצות הבריתארצות הברית • 2017: קייטי לדקי ארצות הבריתארצות הברית • 2019: אריארן טיטמוס אוסטרליהאוסטרליה • 2022: קייטי לדקי ארצות הבריתארצות הברית • 2023: אריארן טיטמוס אוסטרליהאוסטרליה • 2024: אריקה פיירוות'ר ניו זילנדניו זילנד |  |

 |

| אלופות עולם בשחייה – משחה ל-800 מטר חופשי (נשים) |
| --- |
| 

|  |  |
| --- | --- |
| 1973: נובלה קליגאריס איטליהאיטליה • 1975: ג'ניפר טורול אוסטרליהאוסטרליה • 1978: טרייסי ויקהאם אוסטרליהאוסטרליה • 1982: קים לינהאן ארצות הבריתארצות הברית • 1986: אסטריד שטראוס מזרח גרמניהמזרח גרמניה • 1991: ג'נט אוונס ארצות הבריתארצות הברית • 1994: ג'נט אוונס ארצות הבריתארצות הברית • 1998: ברוק בנט ארצות הבריתארצות הברית • 2001: האנה שטוקבאואר גרמניהגרמניה • 2003: האנה שטוקבאואר גרמניהגרמניה • 2005: קייט זיגלר ארצות הבריתארצות הברית • 2007: קייט זיגלר ארצות הבריתארצות הברית • 2009: לוטה פריס דנמרקדנמרק • 2011: רבקה אדלינגטון בריטניהבריטניה • 2013: קייטי לדקי ארצות הבריתארצות הברית • 2015: קייטי לדקי ארצות הבריתארצות הברית • 2017: קייטי לדקי ארצות הבריתארצות הברית • 2019: קייטי לדקי ארצות הבריתארצות הברית • 2022: קייטי לדקי ארצות הבריתארצות הברית • 2023: קייטי לדקי ארצות הבריתארצות הברית • 2024: סימונה קואדרלה איטליהאיטליה |  |

 |

| אלופות עולם בשחייה – משחה ל-1500 מטר חופשי (נשים) |
| --- |
| 

|  |  |
| --- | --- |
| 2001: האנה שטוקבאואר גרמניהגרמניה • 2003: האנה שטוקבאואר גרמניהגרמניה • 2005: קייט זיגלר ארצות הבריתארצות הברית • 2007: קייט זיגלר ארצות הבריתארצות הברית • 2009: אלסיה פיליפי איטליהאיטליה • 2011: לוטה פריס דנמרקדנמרק • 2013: קייטי לדקי ארצות הבריתארצות הברית • 2015: קייטי לדקי ארצות הבריתארצות הברית • 2017: קייטי לדקי ארצות הבריתארצות הברית • 2019: סימונה קואדרלה איטליהאיטליה • 2022: קייטי לדקי ארצות הבריתארצות הברית • 2023: קייטי לדקי ארצות הבריתארצות הברית • 2024: סימונה קואדרלה איטליהאיטליה |  |

 |

 |

 |

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 9776 7055
* LCCN: no2016155180
* VIAF: 8262148209318700460009
* WorldCat: lccn-no2016155180

 |